AIŠKINAMaSIS RAŠTAS

Dėl pavedimo Violetai Urbanavičienei laikinai vykdyti Molėtų menų mokyklos direktoriaus funkcijas

**1.Parengto tarybos sprendimo projekto tikslai ir uždaviniai**

Sprendimo tikslas - pavesti laikinai iki konkurso būdu bus paskirtas Molėtų menų mokyklos direktorius Molėtų menų mokyklos direktoriaus pavaduotojai ugdymui Violetai Urbonavičienei vykdyti Molėtų menų mokyklos direktoriaus funkcijas.

 Pagal Lietuvos Respublikos vietos savivaldos įstatymo 16 str. 2 d. 21 p. nuostatas švietimo įstaigų vadovų skyrimas į pareigas - išimtinės savivaldybės tarybos kompetencijos klausimas.

 Nuo 2018 m. rugpjūčio 31 d. su Molėtų menų mokyklos direktoriumi šalių susitarimu nutraukta darbo sutartis (pagrindas - Molėtų rajono savivaldybės tarybos sprendimas Nr. B1-144).

 2018 m. birželio 28 d. Molėtų rajono savivaldybė (meras pagal jam Savivaldybės tarybos 2018-05-30 sprendimu Nr. B1-144 suteiktus įgaliojimus) vadovaudamasi Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193, paskelbė konkursą eiti Molėtų menų mokyklos direktoriaus pareigas. Pretendentų atrankos data 2018 m. spalio 24 d.

Pagal LR biudžetinių įstaigų darbuotojų darbo apmokėjimo įstatymo 10 straipsnio nuostatas priemokos už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės, ar už papildomų pareigų ar užduočių, nenustatytų pareigybės aprašyme ir suformuluotų raštu, vykdymą gali siekti iki 30 procentų pareiginės algos pastoviosios dalies dydžio.

**2. Šiuo metu esantis teisinis reglamentavimas**

 Lietuvos Respublikos vietos savivaldos įstatymo 16 straipsnio 2 d. 21 p.;

 Lietuvos Respublikos biudžetinių įstaigų darbuotojų darbo apmokėjimo įstatymo 10 str.

**3. Galimos teigiamos ir neigiamos pasekmės priėmus siūlomą tarybos sprendimo projektą** Neigiamų pasekmių nenumatoma.

**4. Priemonės sprendimui įgyvendinti**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

 Molėtų menų mokyklos biudžeto lėšos V. Urbonavičienės atlyginimo priemokai mokėti.

 **6. Vykdytojai, įvykdymo terminai**

 **7. Sprendimo rengėjas.** Bendrojo skyriaus vedėja Irena Sabaliauskienė